226 



nyttede : Den danske botaniske Literatur fra de ældste Tider 

 til 1880 (Bot. Tidsskr. 12. Bd.) samt i de aarlige Oversigter, 

 som Botanisk Forening efter den Tid har givet over vor 

 botaniske Literatur. Det er en betydelig Forfattervirksomhed, 

 her foreligger, og se vi denne i Forening med det Arbejde, 

 L. har udført for de Institutioner og særlig botaniske Haver, 

 hvortil han har været knyttet, maa vi bøje os for ham som 

 den, der har gjort for sit Fædreland, hvad han har evnet, 

 ogsaa ved at brede dets Navn til Omverdenen. 



Hans Slægtning, Filologen og Digteren Thor Lange, skrev 

 ved hans Død fra Moskva til et af Bladene et Mindedigt, 

 hvori følgende Vers: 



Hjemmet staar til Dig i Gjæld, 

 stille Blomstersjæl, som strøede 

 over Landets Grænseskjel 

 Danmarks Ry med Roser røde. 



Men ere vi end enige med Digteren heri, saa ville vi 

 herhjemme dog navnlig skatte Lange for, hvad han har 

 givet os i sin Haandbog, og den nulevende Generation 

 af Botanikere vil med Sympathi mindes hans høje og ranke 

 Skikkelse, hans elskværdige og i høj Grad fordringsløse og 

 rolige Væsen, naar han færdedes mellem os i videnskabelige 

 Møder, ved selskabelige Sammenkomster og fremfor alt i 

 den skjønne fri Natur. 



Saa længe Botanisk Forening bestaar, vil den agte og 

 ære Johan Langes Minde. 



